Αρχικά, θα πρέπει να σηκώσετε το αυτοκίνητο ή να το βάλετε πάνω από ένα λάκκο επιθεώρησης. Σταθεροποιήστε το κάνοντας χρήση του χειρόφρενου. Ο κινητήρας θα πρέπει να είναι λιγάκι ζεστός. Μετά ξεβιδώστε την τάπα αποστράγγισης του δοχείου λαδιού και αδειάστε το παλιό λάδι σε ένα δοχείο που θα έχετε έτοιμο από πριν. Προσοχή: το λάδι θα καίει. Στη συνέχεια, με βάση το αν το φίλτρο σας είναι τύπου φυσιγγίου ή όχι, θα πρέπει να ξεβιδώσετε το περίβλημα του φίλτρου ή να βγάλετε το στοιχείο φιλτραρίσματος από το περίβλημά του. Καλύψτε το αμάξωμα του αυτοκινήτου με κάποιο πανί για να μην το λερώσετε και λιπάνετε την τσιμούχα του καινούριου φίλτρου με λάδι κινητήρα. Το φίλτρο θα πρέπει επίσης να γεμιστεί με λιπαντικό προτού τοποθετηθεί, μιας και με αυτό τον τρόπο αποτρέπεται το να μείνει ο κινητήρας χωρίς λάδι στα πρώτα δευτερόλεπτα αφού πάρει μπροστά. Το βίδωμα του καινούριου τμήματος θα πρέπει να γίνει με δυναμόκλειδο και να μην σφιχτεί υπερβολικά, μιας και η φθορά του Ο-ρινγκ θα επιφέρει διαρροές στο σημείο τοποθέτησής του.
Μετά, κάντε καθαρισμό του κάρτερ λαδιού και βιδώστε την τάπα αποστράγγισης μαζί με ένα καινούριο Ο-ρινγκ. Ακολούθως, γεμίστε με καινούριο λάδι μέχρι η στάθμη του να είναι σωστή και βάλτε μπροστά τον κινητήρα. Αφήστε τον να δουλέψει για μερικά λεπτά και τσεκάρετε τη στάθμη του λαδιού με το δείκτη λαδιού και αν χρειάζεται, συμπληρώστε.